El Poliesportiu Municipal de Gandia reprèn els cursos de natació per a l'estiu 2021
19 maig 2021

## El Poliesportiu Municipal de Gandia reprèn els cursos de natació per a l'estiu 202119 maig 2021Última actualització: 19 maig 2021

![](../gestion/img/f6f34baaa9de42c37a80ebe9652b272fd1e22339f3332826ee066318f3b37e5f.jpg)  
  

La **regidora delegada d’Esports i Joventut, Lydia Morant,** ha anunciat aquest matí que el Poliesportiu Municipal de Gandia torna a acollir els cursos de natació i Aquagym per als mesos de juny, juliol i agost que s’ofereixen a xiquets i xiquets, joves, adults i embarassades, i que s’iniciaran el pròxim 1 de juny.

Així, Morant ha explicat que per a gaudir d’aquests servei, les persones interessades hauran de matricular-se de manera presencial després de sol·licitar una cita prèvia al servei d’Esports través del telèfon 92 295 96 96 o del enllaç de ‘Cita Prèvia’ a la web de l’Ajuntament [https://app.bookitit.com/es/hosteds/widgetdefault/24faf0a53857744f769bbdc73fd2b305d#s](https://app.bookitit.com/es/hosteds/widgetdefault/24faf0a53857744f769bbdc73fd2b305d#s). Una vegada formalitzada la matricula, els usuaris hauran d’adquirir per 3 € un dispositiu de proximitat amb tecnologia MIFARE per a controlar l’accés a les instal·lacions esportives municipals.

Pel que fa a la programació per a la infància, els cursos d’iniciació són intensius (de dilluns a divendres) i duraran 45 minuts amb un descans de 15 minuts entre torns per tal d’evitar aglomeracions. En aquest cas, “_el requisit perquè aquest públic puga participar és saber surar i tindre una mínima autonomia dins de l’aigua, ja que l’equip de monitorització no por oferir assistència per tal de mantenir les mesures de seguretat_”, ha aclarit Morant.

Quant a joves i adults, els cursos són de 2 (dimarts i dijous) o 3 dies (dilluns, dimecres i divendres) per a tots els nivells amb la mateixa duració que al cas anterior. Els cursos específics d’embarassades són de 3 dies (dilluns, dimecres i divendres) amb la mateixa duració de 45 minuts i 15 de descans. Per últim, els cursos d’Aquagym per a adults són de 3 dies (dilluns, dimecres i divendres) amb el mateix itinerari de temps.

Finalment, la responsable d’Esports espera “_que els cursos siguen ben acollits i que tota la gent que està desitjant tornar a les piscines i as cursos dirigits puga fer-ho, perquè des del Servei d’Esports posarem tots els mitjans perquè així siga_”.

Les inscripcions ja estan obertes i els períodes de renovació són del 14 al 25 de juny per al mes de juliol, i del 19 al 23 de juliol per al mes d’agost.

[Twittear](https://twitter.com/share)